ेक्ट कर रही हूं , कि अब तुम मुझे पाने के ख्वाब छोड़ दोगे । क्योंकि इस जनम में तो मैं तुम्हारी कभी नहीं हो सकती । मैं सिर्फ आरव की हूं , और उनकी ही रहूंगी । और अगर किस्मत में हम दोनों का मिलना नहीं लिखा है , तो भी मैं ज़िन्दगी भर उनके प्यार के एहसासों में जी लूंगी । लेकिन उनके अलावा न ही मैंने कभी किसी को अपनी ज़िन्दगी में कोई जगह दी है और अब उनसे मोहब्बत करने के बाद, किसी और को मेरी ज़िन्दगी में जगह देने का सवाल ही पैदा नहीं होता । इस लिए तुम मुझसे और आरव से दूर रहो राजवीर । वरना तुम्हें अर्श से फर्श पर लाने में , मैं एक सेकंड की भी देरी नहीं करूंगी । समझे तुम ....।
इतना कह कर कायरा ने एक नज़र उसे घूरा और फिर अपने कदम दरवाज़े की ओर बढ़ा दिया । दरवाज़े की चौखट तक पहुंच का उसने अपने कदम रोक लिए और फिर पीछे राजवीर की तरफ पलट कर उससे बोली ।
कायरा - मेरे कहे एक - एक शब्द पर गौर करना राजवीर, ये मेरे द्वारा तुम्हें मिली , पहली और आखिरी चेतावनी है, जो मैंने खुद तुम्हें तुम्हारे घर तक आकर दी है । अगली बार मैं तुम्हें कोई चेतावनी नहीं दूंगी , बल्कि सीधे तुम्हारी हरकतों का मुंह तोड़ जवाब दूंगी । मार्क माय वर्ड्स मिस्टर राजवीर तिवारी.....।
इतना कह कर कायरा ने अपने कदम घर के बाहर की तरफ बढ़ा दिए और राजवीर कायरा का ये रूप , आखें फाड़े देखता रहा । अब उसे जाती हुई कायरा को देखकर, थोड़ा सा डर भी लगने लगा था । पर था तो वो राजवीर, जो कि हार मानने वालों में से था भी नहीं और कायरा की धमकी उसके सीने में आग की तरह काम कर रही थी । जिसे बुझाने के लिए उसे इस वक्त कुछ नहीं मिल रहा था ।
इधर कायरा ने अपनी स्कूटी ऑन की , और एक बार फिर रास्तों पर दौड़ा दी, बहुत कुछ चल रहा था इस वक्त उसके दिल और दिमाग में जिसे सिर्फ वही जानती थी ।
इधर आरव रेडी होकर , कॉलेज के लिए निकल चुका था । कार ड्राइव करते हुए उसके चेहरे पर एक चमक थी , जो कि जाने का नाम ही नहीं ले रही थी । आरव सड़क पर गाड़ी दौड़ते हुए बस कायरा के बारे में ही सोच रहा था । कायरा के साथ पहली बार मिलने से लेकर , कल तक का सफर उसकी आंखों में सामने किसी फिल्म की तरफ चल रहा था और उसे याद कर उसके चेहरे पर खिलखिलाती हुई मुस्कुराहट बनी हुई थी । आरव को कायरा का गुस्सा याद कर भी , बुरा नहीं लगा रहा था । बल्कि उसे गुस्से में भी कायरा अब अच्छी लगने लगी थी । हां , कुछ शब्द ऐसे कहे थे कायरा ने , जो वाकई आरव को तकलीफ दे रहे थे , लेकिन आरव उसे कायरा की नादानी समझकर , मुस्कुरा रहा था । आरव को ये भी एहसास था , कि कायर आज राजवीर के घर क्यों गई है । और वही सब याद करके उसे और खुशी हो रही थी । कब आरव कायरा को इतना जानने समझने लगा था , कि बिना उसका चेहरा और आखें देखे ही उसे अब आभास हो जाता था , कि कायरा कौन सा कदम किस लिए उठा रही है , ये उसे पता ही नहीं चला। पर वक्त के साथ , आरव कायरा को खुद के और करीब महसूस करने लगा था । उसके सामने कायरा का मासूम सा चेहरा घूम रहा था । तभी उसके कानों में एक आवाज़ गूंजी।
आवाज़ - जब इतना प्यार करता है उससे , तो कह क्यों नहीं देता उसे, अपने दिल की बात...???
आरव ने आवाज़ सुनकर तुरंत अपनी बगल वाली सीट की और देखा , तो उसे खुद की ही परछाईं नज़र आयी । वह हैरान हो गया , तो परछाईं ने उससे कहा ।
परछाईं - हैरान मत हो आरव , मैं कोई अनजान नहीं , बल्कि तुम्हारा ही अक्श हूं ।
आरव - क्यों आए हो आज पहली बार मेरे सामने ..??? इससे पहले तो तुम कभी नहीं आए।
परछाईं - इससे पहले तुम्हें कभी इश्क़ भी तो नहीं हुआ ।
आरव उसकी बात सुनकर चुप हो गया और हौले से मुस्कुरा दिया । तो आरव की परछाईं ने उससे एक बार फिर कहा ।
परछाईं - तुम्हारे चेहरे की चमक और होठों पर फैली ये मुस्कुराहट बता रही है , कि तुम्हें उससे बेइंतहां मोहब्बत हो चुकी है । फिर क्यों नहीं कहता उससे...???
आरव - कैसे कहूं...?? हमेशा वो मुझसे लड़ती - झगड़ती रहती है । कई बार गुस्से में , तो कई बार शांत होने के बाद भी उससे ये कहते - कहते रुक गया हूं , कि मैं उससे बेइंतहा मोहब्बत कहता हूं । पता नहीं , उसे देखते ही मुझे क्या हो जाता है । धड़कने इतनी रफ़्तार से चलने लगती है कि जैसे बुलेट ट्रेन हो, आखें उसे देखते ही पलक झपकना भूल जाती हैं , सांसें ऐसे ऊपर नीचे होने लगती हैं जैसे वो उसकी खुशबू को अपने अंदर समा लेना चाहती हों । उसे देखते ही होठ ऐसे सिल जाते हैं , जैसे उन्होंने कभी बोलना ही न सीखा हो । कान हैं , जो बस उसे सुनने के लिए तरसते हैं । लेकिन वो ....., वो तो बस गुस्सा ही करती है । दुनिया के सामने बहुत बोलती है , पर मेरे सामने सिर्फ़ गुस्से से बोलती है, बाकी तो बस चुप रहती है, जैसे मुझे किसी गलती की सजा दे रही हो । लेकिन मुझे उसके गुस्से में कहे गए शब्द भी अब मीठे से ल